**La Jiul nostru de la pod**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

..să fie adierea unui cânt

la țărmul unor unde

din care se ridică în picioare

cerul

cu temele făcute zob

lovit de fulger,drept la țintă

la Jiul nostru de la pod

statuie autohtonă în direct

ce nu distinge Jiul

de scântei

și nici tăriile unui simbol

în plină fală de la om

unde pui inima zălog

la roata cerului să-l țină-n loc

o clipă doar

sau poate că era

un bol de sentimente

mai șleampete,mai încropite

îmbătrânind rușinea lumii

cu sapele la locul lor

orânduite pe obadă

cât a putea luminii lumii

să îi fie

o brazdă groasă pe hârtie

și astăzi mai trudește fără seamăn

la partea lui de răsărit

cu mare milă pentru tine

Mărite Om,sublimă stare

la rata sufletului tău

de-atâtea veacuri înhămat...